## Rješenje kojim se iz registra investicijskih fondova Republike Hrvatske koji vodi Hrvatska agencija za nadzor financijskih usluga briše Poba Ico South-East Europe Equity otvoreni investicijski fond s privatnom ponudom, kojim upravlja društvo za upravljanje investicijskim fondovima Poba Ico Invest d.o.o. iz Zagreba

### NN 135/2011 (25.11.2011.), Rješenje kojim se iz registra investicijskih fondova Republike Hrvatske koji vodi Hrvatska agencija za nadzor financijskih usluga briše Poba Ico South-East Europe Equity otvoreni investicijski fond s privatnom ponudom, kojim upravlja društvo za upravljanje investicijskim fondovima Poba Ico Invest d.o.o. iz Zagreba

HRVATSKA AGENCIJA ZA NADZOR FINANCIJSKIH USLUGA

2718

Na temelju odredaba članka 15. točke 4. alineje 1. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« broj 140/05) i članka 5. Zakona o investicijskim fondovima (»Narodne novine« broj 150/05), povodom zahtjeva društva za upravljanje investicijskim fondovima Poba Ico Invest d.o.o. iz Zagreba, Zagrebačka avenija 104/I, zastupanog po Aljoši Šestanoviću i Renati Grčar, za brisanje iz registra investicijskih fondova Republike Hrvatske Poba Ico South-East Europe Equity otvorenog investicijskog fonda s privatnom ponudom, Hrvatska agencija za nadzor financijskih usluga 17. studenoga 2011. godine donosi

RJEŠENJE

1. Iz registra investicijskih fondova Republike Hrvatske koji vodi Hrvatska agencija za nadzor financijskih usluga, s danom 17. studenoga 2011. godine briše se Poba Ico South-East Europe Equity otvoreni investicijski fond s privatnom ponudom, kojim upravlja društvo za upravljanje investicijskim fondovima Poba Ico Invest d.o.o. iz Zagreba, Zagrebačka avenija 104/I. Fond je upisan u registar fondova pod identifikacijskim brojem PPD111, a njegovo je osnivanje odobreno rješenjem Hrvatske agencije za nadzor financijskih usluga od 13. ožujka 2008. godine (klasa: UP/I-451-04/07-06/9, urbroj: 326-113-08-16).

2. Ovo rješenje objavit će se u »Narodnim novinama«.

Obrazloženje

Hrvatska agencija za nadzor financijskih usluga (dalje: Agencija) zaprimila je 3. studenoga 2011. godine zahtjev društva za upravljanje investicijskim fondovima Poba Ico Invest d.o.o. iz Zagreba, Zagrebačka avenija 104/I (dalje: Društvo), za brisanje iz registra fondova Republike Hrvatske Poba Ico South-East Europe Equity otvorenog investicijskog fonda s privatnom ponudom.

U svom Zahtjevu Društvo je navelo da je Rješenjem Agencije od 13. ožujka 2008. godine, klasa: UP/I-451-04/07-06/9, urbroj: 326-113-08-16, dobilo odobrenje za osnivanje Poba Ico South-East Europe Equity otvorenog investicijskog fonda s privatnom ponudom, te da Poba Ico South-East Europe Equity otvoreni investicijski fond s privatnom ponudom nikada nije započeo s radom i da nikada nije imao niti jednog udjelničara niti imovine pod upravljanjem. Društvo je također navelo da zbog ekonomske krize nije poduzelo aktivnosti vezane za privatnu ponudu udjela i prikupljanje imovine za navedeni fond te zbog navedenog Društvo moli brisanje POBA ICO South-East Europe Equity otvorenog investicijskog fonda s privatnom ponudom iz registra fondova Republike Hrvatske.

Agencija je pregledom zahtjeva Društva i izvještaja koje Društvo dostavlja Agenciji utvrdila da Poba Ico South-East Europe Equity otvoreni investicijski fond s privatnom ponudom nikada nije započeo s radom.

S obzirom na to da je Društvo podnijelo zahtjev za brisanje iz registra fondova Republike Hrvatske Poba Ico South-East Europe Equity otvorenog investicijskog fonda s privatnom ponudom jer isti nikada nije započeo s radom, iz razloga što Društvo zbog ekonomske krize nije poduzelo aktivnosti vezane za privatnu ponudu udjela i prikupljanje imovine za navedeni fond, te da je Agencija utvrdila da navedeni fond nije započeo s radom potrebno ga je brisati iz registra fondova Republike Hrvatske, na temelju članka 5. stavka 2. Zakona o investicijskim fondovima (»Narodne novine« broj 150/05, dalje: Zakon), kojim je propisano da se u registar fondova Republike Hrvatske upisuju sve promjene podataka određenih Zakonom i Pravilnikom o sadržaju i načinu vođenja registra fondova (»Narodne novine« broj 29/06), te je odlučeno kao u točki 1. izreke ovog rješenja.

Prema odredbama članka 8. stavka 3. Zakona o Hrvatskoj agenciji za nadzor financijskih usluga, ovo rješenje objavit će se u »Narodnim novinama«, jer Agencija ocjenjuje da je to od interesa za korisnike financijskih usluga.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istog može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/11-06/22

Urbroj: 326-113-11-2

Zagreb, 17. studenoga 2011.

Predsjednik Uprave
Ante Samodol, v. r.

Rješenje, NN 135/2011-2718